Main.WebFleetDocumentation.Žemėlapis - Žemėlapis

Page of - last modified by Admin on 2018/02/14 08:41

Žemėlapis

Admin

2018/02/14 08:41

Table of Contents

Lange „Žemėlapis“ pateikiama transporto priemonių informacija žemėlapyje ir greitas susirašinėjimas.

Transporto priemones kairėje galite filtruoti ar jas išskleisti paspaudę rodyklę į apačią ir gauti daugiau informacijos apie transporto priemonės darbo būsenas ir duomenų siuntimą;

Dešinėje pusėje yra greito susirašinėjimo langas. Langas atsidaro paspaudus dešinėje viršuje esančia ikoną

Transporto priemonės raudona spalva reiškia, kad transporto priemonė stovi; geltona - transporto priemonė stovi, tačiau dirba; žalia spalva - transporto priemonė važiuoja. Kitos spalvos rodo papildomų pajungtų agregatų ar daviklių darbo būsenas bei temperatūras.

Žemėlapyje ant automobilio kartą paspaudus pelės kursorių, lango apačioje atvaizduojamas paros darbo laiko grafikas (mygtukas „1D“, 1 numeriukas pavyzdyje), o pasirinkus 1W arba 2W atvaizduojamas savaitės (mygtukas „1W“, 2 numeriukas pavyzdyje), arba dviejų savaičių (mygtukas „2W“, 3 numeriukas pavyzdyje) darbo grafikas. Raudona spalva pažymėtas stovėjimas su išjungtu varikliu, geltona – su įjungtu degimu, žalias – važiavimas. Paspaudus ant žalios dalies, žemėlapyje atvaizduojama ši atkarpa (mėlyna punktyrine linija ant maršruto), o paspaudus „Pilnas kelias“ (mygtukas „Pilnas kelias“, 4 numeriukas pavyzdyje) rodo prieš tai pasirinktą pilną maršrutą (dienos, savaitės arba dviejų savaičių). Taip pat grafike atvaizduojama kiek laiko bei kiek kilometrų buvo važiuojama skirtingose valstybėse (paspaudus ant šalies pavadinimo pilkoje juostelėje). Užvedus pelės kursorių automatiškai parodoma tos dalies suvestinė:

Pavyzdyje 6 numeriu pavaizduota, koks yra nuvažiuoto kelio atstumas, kiek laiko stovėjo transporto priemonė (TP) su išjugntu varikliu (raudona pozicija), kiek laiko (TP) stovėjo su įjungtu degimu (geltona pozicija), bei kiek laiko važiavo (žalia pozicija). Greitu metu bus įkeltos degalinių sąrašas aptarnaujantis AS24, DKV ir/ar UTA kortelių turėtojus (5 numeris pavyzdyje).

Du kartus paspaudus dešiniu pelės klavišu ant transporto priemonės, žemėlapio lange atsiras nauja lentelė, kurioje matomas paskutinis transporto priemonės duomenų atsiuntimas į serverį, kur tuo metu transporto priemonė buvo, kokia buvo judėjimo būsena ir greitis, koks vairuotojas vairavo, kokia darbo būsena bei koks kuro likutis bake (jei pajungtas papildomas kuro nuskaitymo daviklis).
- transporto priemonės rodymas žemėlapyje;
- transporto priemonės sekimas žemėlapyje;
- transporto priemonės maršruto atvaizdavimas per pasirinktą laikotarpį;
- navigacinis režimas, kai padažninamas duomenų siuntimas ir rinkimas kas 10 sekundžiu 5 minučių intervale. Ši paslauga papildomai apmokestinama;
- apskaičiuojama kiek laiko ir kilometrų transporto priemonei liko važiuoti šiandien. Skaičiuojama pagal 9 valandų darbo režimą*;

*Kai prie sekimo sistemos yra prijungtas tachografo nuskaitymas kiek liko važiuoti skaičiuojama pagal duomenis gautus iš tachografo;
- informavimo paslaugų užsakymas;
- SMS žinučių siuntimas vairuotojui;
- koordinačių (lon/lat) siuntimas vairuotojui per SMS;
- pranešimų siuntimas vairuotojui tiesiai į Garmin navigaciją;
- maršruto planavimas. Maršruto planavimas iš taško A į tašką B, galimas tarpinių taškų įvedimas (maršruto planavimas);
- ataskaitos. Paspaudus atidaromas naujas ataskaitų langas, kuriame galima generuoti kuro, judėjimo, darbo laiko, kelionės lapo, tachografo, būsenų, vairavimo kokybės ir kitas ataskaitas (daugiau aprašyta skyrelyje Ataskaitos);
- nustatymai. Galima keisti ir įrašyti transporto priemonės markę, galimas techninės apžiūros ir draudimo galiojimo pabaigos įvedimas. Įvedus duomenis sistema automatiškai informuoja, kai baigiasi techninės apžiūros, draudimo ar kitų parametrų galiojimas.

Dešinėje žemėlapio pusėje yra galimybė pasirinkti vieną iš 7 žemėlapių. Kiekvienas yra šiek tiek skirtingas, todėl reikia rinktis tą, kuris labiausiai atitinka Jūsų poreikius:

Paspaudus dešiniu pelės klavišu ant žemėlapio atsiranda mėlynas taškas ant kurio paspaudus dar kartą galima išsaugoti Geo Objektą toje vietoje, galima suplanuoti maršrutą, siųsti SMS žinute ar į Garmin taško koordinates, parodyti vietovę per Google Street View žemėlapį.

Virš transporto priemonių sąrašo esančioje meniu juostoje galite kurti ir redaguoti jau sukurtus Geo Objektus, galite planuoti bei saugoti maršrutus, galite žemėlapyje krauti transporto priemonės ar iškart kelių maršrutus, galite keisti nustatymus.

atnaujinimai